Рәсим Низамов ни өчен ял итәргә бара алмаган?

	Җәй фасылы ахырына якынлашса да, Татарстанның атказанган артисты Рәсим Низамов ял итәргә өлгермичә калган. Җырчы җәй көне нинди мәшәкатьләр белән мәшгуль булган икән?	 - 19 яшьлек олы улыбыз Рүзәл Россия хокук академиясе карамагындагы көллиятне тәмамлап, Казан дәүләт архитектура һәм төзелеш акдемиясенә укырга керде. Җәй имтиханнар һәм башка мәшәкатьләр белән узып та китте. Хәер, җәй көне үзебездә дә бик рәхәт, аеруча быелгы җәй матур көннәре белән куандырды. Ә чит илгә гаилә белән йөреп торабыз, быел да барырга исәп бар, әмма соңрак, - дип сөйләде Intertat.ru хәбәрчесенә Рәсим Низамов.

Иҗаттагы яңалыкларына килгәндә, җырчы яңа җырлар яздыру, көз көне узачак концертына әзерләнү белән мәшгуль. 
	Эльвира ШАКИРОВА	
Интертат.ру

	№ --- | 29.08.2016	


